Princo Edvardo sala
Princo Edvardo sala (pranc. Île-du-Prince-Édouard, angl. Prince Edward Island) – mažiausia Kanados provincija, esanti šalies pietryčiuose, įeina į Jūrines provincijas. Išsidėsčiusi nedidelėje saloje, esančioje Šv. Lauryno įlankoje. Tiltu sujungta su Naujuoju Bransviku. Administracinis centras – Šarlotetaunas. Pavadintas Didžiosios Britanijos karaliaus Jurgio III sūnaus Eduardo vardu.